Spørgsmål: at min hest godt nok er lidt sjov   For nu har jeg gennem de sidste 3 dage fået ham ud af leddet, men idag da han skulle tilbage på folden, tror I så ikke lige at han bare stopper op og glor på mig og siger "nej, jeg vil ikke gennem den vandpyt for at komme på græs igen!" Nogen der har en ide til hvad jeg kan gøre for at afhjælpe det problem??
Svar: Først og fremmest så må jeg lykønske med, at hesten nu er så tryg ved at være ved dig, at han lader en vandpyt komme imellem ham og flokken, når du er sammen med ham. Endnu bedre er det, at han går igennem vandpytten når I går væk fra flokken. Det tyder jo på, at han foretrækker DIT selskab - flot! At lære ham at gå i vand er på samme måde. Gummistøveler på, et ben i vandet = belønning og bak ud af vand. Når et ben i vandet er OK, så skal han have 2 ben i vandet, belønning og bak ud af vandet og så fremdeles. Så vil han til sidst kunne gå i vand uden problemer. Start i den retning, han helst vil i - fx. hen imod de andre heste, som vel stadig må trække lidt i ham. God fornøjelse, så fik du også lige styr på 2 øvelser på en gang  .